Intian poliisi on pidättänyt kaksi teeplantaasien omistajaa, jotka ampuivat bonuksia vaativia työntekijöitään. Uutistoimisto Reutersin mukaan ampumatapaus paljastui tutkimuksessa, jossa selvitettiin teenkerääjien hyväksikäyttöä maailman suurimmalla teenviljelyalueella Assamin osavaltiossa.

Bogidhola Tea Estaten teeplantaasien omistajat avasivat tulen kohti työntekijäryhmää, joka oli tullut esittämään vastalauseen vuosittaisen bonuksensa viivästymisestä. Poliisin mukaan työntekijöiden vuosittainen bonus aloittaa Durga Puja -juhlan.

Omistajat olivat poliisin mukaan luvanneet maksaa työntekijöiden bonukset joulukuun 12. päivä. Seuraavana päivänä omistajat olivat kutsuneet työntekijät omistajan bungalowiin jatkamaan keskusteluja. Silloin omistajat ampuivat ja ainakin 15 työntekijää loukkaantui.

Assamissa teenviljely on ollut kriisissä jo vuosia. Sitä on syytetty orjatyövoimasta ja surkeista työoloista, joiden vuoksi joitakin teenviljelmiä on jouduttu jopa sulkemaan. Avustusjärjestöjen mukaan teenkerääjien tulot eivät riitä ruokkimaan perheitä ja turvaamaan terveydenhuoltoa. Bogidhola Estate on maksanut hyvin alhaista palkkaa työntekijöilleen, kuten monien muidenkin viljelysten omistajat.

Bogidholan omistajat kieltäytyivät lupauksistaan maksaa 14 prosentin festivaalipalkkion, jolloin joukko työntekijät ympäröivät bungalowin ja vaativat palkkiotaan. Omistajat ampuivat kostona työntekijöitään.

Lähteet: Reuters